আব্দুল কাদের আল-জাজায়িরি
আমির আব্দুল কাদির বিন মুহিউদ্দীন যিনি আব্দুল কাদির আল–জাজায়িরি নামে অধিক পরিচিত– ছিলেন একজন রাজনৈতিক ও সামরিক প্রধান, যিনি আলজেরিয়ায় ফরাসি দখলদারিত্বের বিরুদ্ধে জিহাদ-লড়াই করার একজন মুজাহিদ হিসেবে পরিচিত। তিনি দীর্ঘ পনের বছর ধরে এই জনপ্রিয় প্রতিরোধের নেতৃত্ব দিয়েছিলেন। পশ্চিম আলজেরিয়ার মাসকারা শহরের কাছে কায়েত্না গ্রামে তিনি ১৮০৮ সালের ৬ সেপ্টেম্বর মোতাবেক ১২২৩ হিজরির ১৫ রজব রোজ মঙ্গলবার জন্মগ্রহণ করেন, যখন ফ্রান্স আলজেরিয়ায় প্রাথমিক আক্রমণ শুরু করেছিল। তাকে আধুনিক আলজেরীয় রাষ্ট্রের প্রতিষ্ঠাতা হিসেবে বিবেচনা করা হয় এবং তিনি ফরাসি উপনিবেশ ও নিপীড়নের বিরুদ্ধে আলজেরীয় প্রতিরোধের প্রতীক। ফ্রান্স সরকার কর্তৃক তিনি দামেস্কে নির্বাসিত হন এবং সেখানে তিনি নিজেকে সুফিবাদ, দর্শন লেখালেখি ও কবিতায় নিবেদিত করেন। সেখানেই তিনি ২৬ শে মে , ১৮৮৩ সালে মৃত্যুবরণ করেন।